google/wiki40b huggingface dataset:
Ζ (μυθιστόρημα)

Το βιβλίο

Ο Βασίλης Βασιλικός σύμφωνα με όσα αναφέρει σε συνέντευξή του, την περίοδο της δολοφονίας και της κηδείας βρισκόταν στην Θεσσαλονίκη και παρακολουθούσε από κοντά τα τεκταινόμενα. Ωστόσο δεν είχε σκεφτεί να γράψει βιβλίο - πολύ περισσότερο μυθιστόρημα γι' αυτά. Μέχρι που, ύστερα από συζήτηση με τον κομματικό του σύντροφο και ιδιοκτήτη τότε του εκδοτικού οίκου «Θεμέλιο» Δημήτρη (Μίμη) Δεσποτίδη, πείστηκε ότι έπρεπε να το κάνει. Ο Δεσποτίδης κατάφερε το 1964 να προμηθεύσει τον Βασιλικό με όλο το απόρρητο προανακριτικό υλικό της υπόθεσης, και τα συνεχή και εμπεριστατωμένα ρεπορτάζ  των Γιάννη Βούλτεψη της εφημερίδας «Αυγή», Γιώργου Ρωμαίου του «Βήματος» και Γιώργου Μπέρτσου της «Ελευθερίας» τροφοδότησαν ακόμα περισσότερο το πρωταρχικό (πραγματικό) υλικό.

Ο Βασιλικός είχε περάσει δυο χρόνια ταξινομώντας το υλικό του αλλά δεν μπορούσε να βρει την κατάλληλη φόρμα για να το μετατρέψει σε βιβλίο. μέχρι που διάβασε το μυθιστόρημα «Εν Ψυχρώ» του Τρούμαν Καπότε και κατάλαβε ότι αυτήν ήταν η φόρμα που χρειαζόταν. «Tο ρούφηξα στα Aγγλικά, και μου άνοιξε νέους αφηγηματικούς δρόμους», λέει ο ίδιος σε συνέντευξή του. Την άνοιξη του 1966 και κατά τη διάρκεια της παραμονής του στο Παρίσι, ο συγγραφέας άρχισε να γράφει το μυθιστόρημα. Επέλεξε το γράμμα Ζ, θέλοντας να ακούγεται σαν Ζει για να παραπέμπει στο σύνθημα των πολιτών κατά την κηδεία του Λαμπράκη, ένα σύνθημα που ταυτόγχρονα εξέφραζε τον πόθο της πλειοψηφίας του ελληνικού λαού για ελευθερία και δημοκρατία.
Τον Νοέμβριο, και μεσούσης της δίκης της δολοφονίας του Λαμπράκη, το βιβλίο δημοσιεύτηκε σε 6 συνέχειες στο περιοδικό «Ταχυδρόμος».
Σχεδόν ταυτόχρονα το μυθιστόρημα εκδίδεται σε βιβλίο από τις εκδόσεις «Θεμέλιο» με επιμέλεια εξωφύλλου από τον Νίκο Κούνδουρο.

εκδοτική πορεία

Το 1966 ο εκδοτικός οίκος «Θεμέλιο» εξέδωσε πρώτη φορά το έργο, ενώ κατά την περίοδο της απαγόρευσής του στην Ελλάδα, ο συγγραφέας το εξέδωσε ιδιωτικά πρώτα στον Καναδά, το 1971 και έπειτα στη Γενεύη το 1972.
Στην Ελλάδα ξανα-εκδόθηκε  από τις εκδόσεις «Πλειάς» το 1973, -   από τις  εκδόσεις «Δωρικός» το 1982 και από τις εκδόσεις «Γνώση» το 1991.

Το 1996 κυκλοφόρησε από τις εκδόσεις «Λιβάνης Α.Α», η πρώτη γραφή του βιβλίου με τα πραγματικά ονόματα και υπότιτλο :«Φανταστικό ντοκιμαντέρ ενός εγκλήματος». Αυτή η έκδοση ανατυπώθηκε το 2008 και μοιράστηκε δωρεάν μαζί με την εφημερίδα «Κυριακάτικη Ελευθεροτυπία».

Το 2011 κυκλοφόρησε από τις εκδόσεις «Διόπτρα» (ISBN 978-960-364-461-3) και το 2016 από τις εκδόσεις «Gutenberg - Γιώργος & Κώστας Δαρδανός» (ISBN 978-960-01-1812-4)
Προύνος η ακανθώδης

Περιγραφή

Η τσαπουρνιά είναι μεγάλος φυλλοβόλος θάμνος ή μικρό δέντρο. Φτάνει σε ύψος έως 5 μέτρα. Έχει σκούρο φλοιό και πυκνά σκληρά και αγκαθωτά κλαδιά. Τα φύλλα του είναι ωοειδή με λεπτή οδοντωτή περίμετρο. Ανθίζει πριν το φύλλωμα την άνοιξη και είναι ερμαφρόδιτο. Οι καρποί του, τα τσάπουρνα είναι σφαιροειδή με μαύρο, μπλε και μοβ χρώμα. Η συγκομιδή γίνεται από τα μέσα Οκτωβρίου έως τέλη Νοεμβρίου. Η γεύση των τσάπουρνων είναι έντονα στυφή και ξινή.
Ιερά Μητρόπολις Χαλκίδος, Ιστιαίας και Βορείων Σποράδων

Η Ιερά Μητρόπολη Χαλκίδος, Ιστιαίας και Βορείων Σποράδων κοσμείται από διάφορα Άγια Προσκυνήματα, Ιερούς ναούς και Άγια λείψανα. Μητροπολίτης είναι ο Χρυσόστομος Χαλκίδος. H μητρόπολη ενασχολείται με την φιλανθρωπία σε διάφορους τομείς πράττοντας κοινωνικό έργο, όπως την ίδρυση τραπεζών αγάπης, γηροκομεία καθώς και την έκδοση του περιοδικού "Μυροβλύτης". Εντάσσονται σε αυτήν γυναικείες καθώς και ανδρικές μονές.

Ποιμαντική Διακονία

Αποτελείται από διάφορες δραστηριότητες που σχετίζονται με τη κοινωφελή δράση της μητροπόλεως. Κάποιες γενικές ποιμαντικές δραστηριότητες είναι η φροντίδα του ραδιοφωνικού σταθμού "ο Άγιος Τιμόθεος Ευρίπου" (97.7), οι φιλολογικές συνάξεις, η ιερά εξομολόγηση και η εκκλησιαστική βιβλιοθήκη "ο Άγιος Θεοφύλακτος Αχρίδος ο Χαλκιδεύς". Στη συνέχεια υπάρχουν διάφορες ενέργειες που καιροφυλακτούν για τη διακονία της νεότητος. Μερικές από αυτές είναι τα ενοριακά πνευματικά κέντρα, οι ενοριακές κατηχητικές συνάξεις, οι νεανικές κατασκηνώσεις και το ειδικό φροντιστήριο εκμαθήσεως ελληνικής γλώσσας. Ακόμη υπάρχουν κάποιες δραστηριότητες που φροντίζουν για τις ανάγκες τις βασικές του ανθρώπου. Αυτές είναι οι φιλανθρωπικές δραστηριότητες στις οποίες υπόκεινται το γενικό φιλόπτωχο ταμείο Ιεράς Μητροπόλεως, οι τράπεζα τροφίμων και ενδυμάτων, το κοινωνικό ιατρείο-φαρμακείο, η ενίσχυση προγράμματος Ιεράς Συνόδου για το 3ο τέκνο στη Θράκη και άλλα. Και τέταρτον, να αναφερθούν τα εκκλησιαστικά ιδρύματα που διακονούν και φροντίζουν τους πολίτες. Μερικά από αυτά είναι το ευαγές ίδρυμα Οσίου Ιωάννου του Ρώσου, το ορφανοτροφείο αρρένων Ιεράς Μητροπόλεως Χαλκίδος, το κέντρο στηρίξεως οικογένειας (Κ.Ε.Σ.Ο.) και το εκκλησιαστικό γηροκομείο Ιεράς Μητροπόλεως Χαλκίδος "ο Όσιος Ιωάννης ο Ρώσος".

Αρχειακό Υλικό

Στην ιστοσελίδα της Ιεράς Μητροπόλεως υπάρχει ψηφιακό υλικό στη διάθεσή μας, που σχετίζεται με την τοπική ιστορία, τα Ιερά προσκυνήματα και άλλα. Συγκεκριμένα η μητρόπολη είναι περήφανη για την τοπική της αγιολογία αλλά και ολόκληρη την ιστορία της Χαλκίδος και των ναών της. Ακόμη είναι περήφανη για την πόλη των Ροβιών και την Ιστιαία που η ιστορία τους χάνεται μέσα στους αιώνες. Επιπλέον μπορούμε να παρακολουθήσουμε ομιλίες και να συμβουλευτούμε διάφορα άρθρα που αφορούν τις δράσεις της Μητρόπολης ή να κατεβάσουμε σε μορφή pdf τα εγκόλπια ημερολόγια προηγούμενων ετών.
Αντόν Πουτσίλα

Καριέρα

Γεννημένος στην Όρσα, ο Πουτσίλα ξεκίνησε την ενασχόληση με το ποδόσφαιρο από την ΡΟΟΡ Μινσκ, προτού, στη συνέχεια, υπογράψει επαγγελματικό συμβόλαιο συνεργασίας με την Ντιναμό Μινσκ, τον Ιανουάριο του 2004. Έως τον δανεισμό του στην Αμβούργο ΣΦ, είχε, συνολικά, πραγματοποιήσει 21 συμμετοχές, το 2007, αγωνιζόμενος ως μέσος για λογαριασμό της Ντιναμό Μινσκ, στην Πρέμιερ Λιγκ Λευκορωσίας, πετυχαίνοντας, παράλληλα, ένα τέρμα.
Παραχωρήθηκε ως δανεικός στο Αμβούργο τον Ιανουάριο του 2008, έναντι ποσού της τάξεως των €500.000. Κατά τη διάρκεια του δεύτερου μισού της σεζόν 2007-08, πραγματοποίησε, συνολικά, τρεις συμμετοχές στην Μπουντεσλίγκα με τα χρώματα της Αμβούργο ΣΦ, εισερχόμενος στον αγωνιστικό χώρο ως αλλαγή, κάθε φορά.
Στις 21 Ιουνίου 2010, γνωστοποίησε την μεταγραφή του στην ΣΚ Φράιμπουργκ, ως ελεύθερη μεταγραφή, στις 1 Ιανουαρίου 2011.

Διεθνής Καριέρα

Ο Πουτσίλα έχει πραγματοποιήσει διεθνείς συμμετοχές με την Εθνική Λευκορωσίας U17, καθώς και την Εθνική Λευκορωσίας U21, πραγματοποιώντας, συνολικά, έντεκα συμμετοχές, κατά τη διάρκεια των οποίων πέτυχε ένα τέρμα. Πραγματοποίησε το διεθνές ντεμπούτο του με την Εθνική Λευκορωσίας στις 2 Φεβρουαρίου 2008.
Βρωμιούχο σκάνδιο

Παραγωγή

Το βρωμιούχο σκάνδιο παράγεται με αντίδραση ολικής σύνθεσης, δηλαδή πιο συγκεκριμένα, με αντίδραση ανάμεσα σε μεταλλικό σκάνδιο και ατμούς διβρωμίου:

Εφαρμογές

Το βρωμιούχο σκάνδιο χρησιμοποιήθηκε για σύνθεση στη στερεή φάση ασυνήθιστων συγκροτημάτων όπως για παράδειγμα του γενικού τύπου Sc₁₉Br₂₈Z₄ (Ζ = Mn, Fe, Os or Ru). Αυτά τα συγκροτήματα έχουν ενδιαφέρον τόσο για τις δομές τους, όσο και για τις μαγνητικές τους ιδιότητες.
Βέλικο Πέτροβιτς

Βιογραφία

Ο Βέλικο Πέτροβιτς γεννήθηκε στο χωριό Λένοβατς σε μια πλούσια οικογένεια, πατέρας του ήταν ο Πέταρ κτηνοτρόφος και τυροκόμος. Στα νιάτα του ο Βέλικο ήταν βοσκός, αλλά στα 22 του σκότωσε δύο Τούρκους που επιτέθηκαν στην αδελφή του και αναγκάστηκε να φύγη. Πρώτα πήγε στο Βιντίν κι εντάχτηκε σε μια ένοπλη ομάδα πρώην γενίτσαρων αλλά κι εκεί έρχεται σε αντιπαράθεση μαζί τους και σκοτώνει δύο από αυτούς. Από το 1803 ήταν στην ομάδα ανταρτών του Στάνογε Γκλάβας που δρούσε στην περιοχή του Σμεντέρεβο. Όταν ο Ντούσαν Βουλίτσεβιτς ζήτησε από τον Γκλάβα έναν άντρα γενναίο κι έμπιστο αυτός του υπέδειξε τον Βέλικο.
Παντρεύτηκε δύο φορές. Πρώτη γυναίκα του ήταν η Μαρία, η μικρότερη αδελφή της μητέρας Στάνογια Γκλάβα, αλλά δεν μπορούσε να αντέξει την εκτός νόμου ζωή του και χωρίσανε. Μαζί της απέκτησε έναν γιο τον Ράντοβαν. Η δεύτερη σύζυγός του ήταν η  Στάνα όπου μετά το θάνατό του παντρεύτηκε έναν άλλο διάσημο ήρωα τον Έλληνα καπετάνιο Γ. Ολύμπιο.
Το 1802 συνδέθηκε με φιλία με τον Καραγιώργη και τον Γεωργάκη Ολύμπιο όπου έγιναν αδελφοποιοί και μαζί είχαν οργανώσει μικρό στρατιωτικό σώμα. Από το 1804 συμμετείχε στην πρώτη Σερβική εξέγερση με τον Γκλάβας, κι μετά με τους Ντούσαν και Βούλιτσα Βουλίτσεβιτς. Με τους Βουλίτσεβιτς πήρε μέρος στην πολιορκία του Βελιγράδιυ το 1806 όπου διακρίθηκε ιδιαίτερα. Το 1809 υπερασπίστηκε το Spa από τους Τούρκους .
Το θάρρος και η γενναιότητα του τον έκαναν γρήγορα γνωστό σε όλη τη χώρα. Το 1810 έλαβε το χρυσό μετάλλιο για το θάρρος του.
Κατά τη Μάχη της Βαρβαρίνου τραυματίστηκε στο αριστερό χέρι. Το 1811 έγινε βοεβόδας της Κράινα και εστάλη στο Νεγκοτίν. Το 1813 το τουρκικό ιππικό επιτέθηκε στο χωριό Μπούκοβατς όπου ανάγκασαν τον Βέλικο να υποχωρήσει και να οχυρωθεί στο Νεγκοτίν.
Η Μάχη του Νεγκοτίν ξεκίνησε το καλοκαίρι του 1813, 16.000 Τούρκοι επιτέθηκαν στο Νεγκοτίν όπου το υπερασπίζονταν ο Βέλικο με 3000 Σέρβους. Ο Βέλικο είχε οχυρώση το Νεγκοτίν με τάφρο και πύργους και περίμενε τους Τούρκους. Στον ψηλότερο πύργο καθόταν ο ίδιος ο Βέλικο. Στο Νεγκοτίν μαζί μετον Βέλικο αγωνίστηκαν και οι αδελφοί του Μιλούτιν και Μίλικο και οι Μπουλγούμπασα, ο Μπίμπας, ο Νικόλα Μίχα, Στόγιαν Αμπράς ο Γεωργάκης Ολύμπιος κι άλλοι.  Ένα πρωί μετά από είκοσι ημέρες άμυνας, στις 20 Ιούλιου, ο Πέτροβιτς διέταξε την επισκευή μιας μικρής τάφρου που επλήγησε από το κανόνι, εκεί έπεσε νεκρός από μία σφαίρα. Ο Αδελφού του Μιλούτιν τον έθαψε το βράδυ στην εκκλησία της περιοχής.
Μετά το θάνατο του Βέλικο οι Τούρκοι πήραν Νεγκοτίν και την Κράινα. Άλλοι θυμούνται τα λόγια του προς τους Οθωμανούς : "Δίνω το κεφάλι μου, δεν δίνω την Κράινα." Μετά τον θάνατο του γράφτηκαν πολλά τραγούδια για τον ηρωισμό του.
Ο Κοντορεβιθούλης

Περιγραφή

Στο παραμύθι ο Κοντορεβιθούλης είναι το μικρότερο, αλλά και εξυπνότερο, παιδί μιας φτωχής οικογένειας καλαθοποιών. Όταν οι γονείς του δεν έχουν πλέον χρήματα να μεγαλώσουν αυτόν και τα έξι αδέρφια του, αποφασίζουν να τα εγκαταλείψουν στο δάσος αφήνοντας τα στην τύχη τους. Τότε είναι που αρχίζει μια σειρά περιπετειών για τους μικρούς μας φίλους, με τον Κοντορεβιθούλη να αποδεικνύεται ήρωας και αφέντης της μοίρας του.

Σύντομη ανάλυση

Το κοφτερό μυαλό και η ψυχραιμία του Κοντορεβιθούλη απέναντι στις κακουχίες, που σε όλους μπορεί να φέρει η τύχη, μας διδάσκουν τρία βασικά μαθήματα. Πρώτον, να χρησιμοποιούμε τη λογική μας στα προβλήματα της ζωής και να μην αφήνουμε το φόβο ή άλλα συναισθήματα να μας παραλύουν. Επίσης, να διεκδικούμε τη ζωή που επιθυμούμε και να μην παρασερνόμαστε σαν το φτερό στον άνεμο ανάλογα με τις περιστάσεις. Τέλος, να είμαστε αλληλέγγυοι και ρεαλιστές, αναγνωρίζοντας και το καλό και το κακό.
Τζέμινι 4

Ιστορικό

Η αποστολή του Τζέμινι 4 ήρθε ως η αμερικανική απάντηση τρεις μήνες μετά το επίτευγμα των Αλεξέι Λεόνοφ-Πάβελ Μπελιάφσκι. Επιβάτες του διαστημόπλοιου ήταν οι αστροναύτες Έντουαρντ Γουάιτ και Τζέιμς ΜακΝτίβιτ. Το Τζέμινι 4 εκτοξεύτηκε μαζί με τον πύραυλο Τιτάν στις 3 Ιουνίου του 1965 από το ακρωτήριο Κανάβεραλ. Καθώς ο Λίντον Τζόνσον χρειαζόταν πάση θυσία μία νίκη γοήτρου στο Διάστημα, οι στόχοι της NASA ήταν εξαιρετικά υψηλοί: ένας διαστημικός "μαραθώνιος", ένας περίπατος στο Διάστημα που θα ξεπερνούσε κατά πολύ εκείνον του Λεόνοφ κι ακόμα, ένα διαστημικό "ραντεβού" ανάμεσα στο διαστημόπλοιο Τζέμινι 4 και στον τελευταίο όροφο του πυραύλου Τιτάν. Το ξεκίνημα του εγχειρήματος ήταν ελαφρά απογοητευτικό, καθώς, λόγω κάποιου σφάλματος στους υπολογισμούς των ειδικών, το διαστημικό ραντεβού ματαιώθηκε. Λέγεται ότι ο Τζόνσον εκνευρίστηκε πολύ -γεγονός που φαίνεται να δικαιώνεται από το ότι δεν έκανε καμία δήλωση για κάποιες ημέρες παρόλο που η συνέχεια της αποστολής στέφθηκε από πλήρη επιτυχία.
Για πάνω από 20 λεπτά, ο Γουάιτ βρισκόταν έξω από το διαστημόπλοιο, καθώς πετούσε από τη Χαβάη στον Κόλπο του Μεξικού. Συνδεδεμένος με το διαστημόπλοιο με ένα χρυσό σκοινί ασφαλείας, μήκους 7 μέτρων, ο Γουάιτ όχι μόνο κατέρριψε το ρεκόρ του Λεόνοφ, μένοντας για 20 λεπτά στο διάστημα, αλλά και έγινε ο πρώτος πραγματικά αυτοκινούμενος αστροναύτης, χάρη σ' ένα μικροσκοπικό πύραυλο οξυγόνου, τοποθετημένο στα πόδια του, που του επέτρεπε να κινείται προς τα εμπρός ή προς τα πίσω κατά βούληση. Ο Γουάιτ βρήκε τόσο συναρπαστική την περιπέτειά του, ώστε δεν εννοούσε να επιστρέψει στο διαστημόπλοιο μετά την αποπεράτωσή της, αναγκάζοντας τον ΜακΝτίβιτ -ο οποίος φωτογράφισε το διαστημικό περίπατο του Γουάιτ- να τον τραβήξει πίσω. Στο τέλος του περιπάτου, ο Γουάιτ ήταν ενθουσιασμένος, κάνοντας λόγο για την μεγαλύτερη εμπειρία που είχε ποτέ. Έπειτα από τέσσερα εικοσιτετράωρα στο Διάστημα και πάνω από 60 περιστροφές γύρω από τη Γη, το Τζέμινι 4 προσθαλασσώθηκε χωρίς προβλήματα και οι εκπρόσωποι της NASA δήλωσαν ότι έγινε ένα μεγάλο βήμα στο δρόμο για μία επανδρωμένη πτήση προς τη Σελήνη, η οποία προβλεπόταν να πραγματοποιηθεί μέχρι τα τέλη του 1969.
Λιμνοθάλασσα Καραβαστά

Γεωγραφία

Η λιμνοθάλασσα βρίσκεται στην δυτική Αλβανία, κοντά στον οικισμό Ντιβγιάκα. Η λιμνοθάλασσα χωρίζεται από την Αδριατική θάλασσα με μια μακριά λωρίδα άμμου. Η λιμνοθάλασσα του Καραβαστά έχει στην έκτασή της πολλά πεύκα και μικρά αμμώδη νησιά. Είναι γνωστή για τον απειλούμενο αργυροπελεκάνο που αναπαράγεται στην περιοχή. Υπολογίζεται ότι το 6.4% του ευρωπαϊκού πληθυσμού αργυροπελεκάνου, αναπαράγεται στην λιμνοθάλασσα Καραβαστά.
Η λιμνοθάλασσα του Καραβαστά βρίσκεται στον κατάλογο των υγροβιοτόπων διεθνής σημασίας της σύμβασης Ραμσάρ, και αποτελεί μέρος του Εθνικού Πάρκου Ντιβιάκε-Καραβαστά. Εντός των ορίων του πάρκου, υπάρχουν πολλά εστιατόρια. Το πιο δημοφιλές είναι το Divjaka Fish, που είναι γνωστό για την ποικιλία των ψαριών του, που μαγειρεύονται μαζί με λαχανικά. Οι εκστρατείες απεντόμωσης είχαν σταματήσει εδώ και αρκετά χρόνια, αν και η περιοχή παρουσιάζει έντονη παρουσία κουνουπιών. Ωστόσο, το 2014 η κυβέρνηση συνέχισε τις προσπάθειες απεντόμωσης καθώς και ένα σχέδιο για την αναμόρφωση των εγκταστάσεων του πάρκου. Επίσης, το σχέδιο περιλάμβανει απαγόρευση του κυνηγιού, ενώ αναπτύσσεται ως δραστηριότητα η παρατήρηση πουλιών στην περιοχή.
QupZilla

Χαρακτηριστικά

Ο QupZilla χρησιμοποιεί το WebKit για να υποστηρίξει μοντέρνα πρότυπα ιστού. Επιπλέον προσπάθεια καταβλήθηκε για την ενιαία ενσωμάτωση του περιηγητή με την εγγενή εμφάνιση της επιφάνειας εργασίας των χρηστών. Μερικά επιπλέον χαρακτηριστικά του περιηγητή περιέχουν την ενσωμάτωση του ιστορικού, των τροφοδοσιών ιστού (web feeds) και των σελιδοδεικτών σε μία μοναδική τοποθεσία, την δυνατότητα λήψης στιγμιότυπου ολόκληρης της οθόνης και την οθόνη έναρξης "γρήγορης κλήσης" παρόμοια με αυτήν του Opera. Έχει αναφερθεί ότι απορροφάει λιγότερους πόρους συστήματος από τους μεγαλύτερους γενικής χρήσης περιηγητές όπως ο Mozilla Firefox και ο Google Chrome.

Ιστορία

Το έργο ξεκίνησε ως ένα ερευνητικό έργο το 2010. Η πρώτη έκδοση προεπισκόπησης, γραμμένη σε Python (με την χρήση της βιβλιοθήκης PyQt), ήταν έτοιμη μέχρι τον Δεκέμβριο του 2010. Το 2011 ο πηγαίος κώδικας ξαναγράφτηκε σε C++ με σκοπό την δημιουργία ενός γενικού σκοπού φορητό περιηγητή ιστού, με αρχικό στόχο την ενιαία ενσωμάτωση με την όψη και υφή των γραφικών περιβάλλοντων των Microsoft Windows και των Linux.
Κλας-Γιαν Χούντελααρ

Προσωπική ζωή

Ο Χούντελαρ γεννήθηκε στο Φορ-Ντρεμπτ, ένα χωριό στην περιοχή Άχτερχεκ της Ολλανδίας, αλλά μετακόμισε στο Χούμελο όταν ήταν έξι εβδομάδων. Έζησε με τους γονείς του Ντιρκ-Γιάν και Μο Χούντελαρ, και τους δύο αδερφούς του Νικ και Γιέλε. Ο Χούντελαρ είναι σε σχέση με την φίλη του Μάντι Σχούλντερμαν από το 2000. Στις 9 Απριλίου 2009, το ζευγάρι απέκτησε το πρώτο του παιδί, ένα αγόρι με το όνομα Σεμπ, και στις 20 Ιουλίου 2011, γεννήθηκε ο Άξελ το δεύτερό τους παιδί.

Πρώιμη καριέρα

Στην ηλικία των πέντε ετών, ο Χούντελαρ, μαζί με τα δύο του αδέρφια, πήγε στη τοπική ομάδα ΦΦ Χ. εν Κ. Όπου αγωνίστηκε για τα επόμενα έξι χρόνια. Παρακολουθούνταν ως νεαρό ταλέντο εκείνη την περίοδο από την Γκόου Αχέντ Ιγκλς αλλά η απόσταση που θα χρειαζόταν να διανύει για να πάει στη βάση της ομάδας στο Ντεφέντερ τον απέτρεψε από το να πάει σ’αυτήν.
Λίγο αργότερα, παρακολουθείτο από την Ντε Χράαφσαπ και στις 6 Απριλίου 1994 υπέγραψε το πρώτο του νεανικό συμβόλαιο, σε ηλικία 11 ετών. Στην διάρκεια της πρώτης του διετίας με την Ντε Χράαφσαπ, ο Χούντελαρ αγωνίστηκε σε αρκετές θέσεις συμπεριλαμβανομένων του αριστερού πλαγίου, του επιθετικού μέσου, του αριστερού μπακ, ακόμη και του τερματοφύλακα. Μόλις στην τρίτη του χρονιά εκεί χρησιμοποιήθηκε ως επιθετικός.
Την σεζόν 1997–98, ο 14χρονος Χούντελαρ ήταν ο βασικός επιθετικός της τρίτης ομάδας της Ντε Χράαφσαπ και σημείωσε 33 γκολ σε 20 αγώνες. Η επόμενη σεζόν τον βρήκε στην δεύτερη ομάδα, και την σεζόν 1999–2000 αναδείχτηκε πρώτος σκόρερ του πρωταθλήματος των δεύτερων ομάδων με 31 γκολ. Οι ικανότητές του στο σκοράρισμα τράβηξαν την προσοχή της ΠΣΦ, η οποία ως αποτέλεσμα τον απέκτησε τον Ιούνιο του 2000.

ΠΣΦ

Στην πρώτη του σεζόν στην ΠΣΦ, ο Χούντελαρ σύντομα κατάφερε να σταθεροποιηθεί ως ένας αποτελεσματικός σκόρερ για τις νεανικές ομάδες του συλλόγου υπό τις οδηγίες του Βίλι φαν ντερ Κούιχλεν, πετυχαίνοντας 26 γκολ σε 23 αγώνες για να γίνει έτσι ο κορυφαίος σκόρερ του πρωταθλήματος νέων. Στη δεύτερή του σεζόν στην ΠΣΦ, ο Χούντελαρ "ανέβηκε" στην πρώτη ομάδα με πρωτοβουλία του προπονητή Γκους Χίντινκ. Πραγματοποίησε το ντεμπούτο του με την πρώτη ομάδα του συλλόγου στις 23 Νοεμβρίου 2002 σε μία εκτός έδρας νίκη με 0–3 απέναντι στην ΡΜΚ Ρούζενταλ, ερχόμενος από τον πάγκο ως αλλαγή στο δεύτερο ημίχρονο στη θέση του Ματέγια Κέζμαν στο 76ο λεπτό. Τελικά, αυτή αποδείχτηκε πως ήταν η πρώτη και τελευταία του εμφάνιση με την ΠΣΦ.
Α1 Κατηγορία υδατοσφαίρισης ανδρών 1998-1999

Το πρωτάθλημα Ελλάδας πόλο ανδρών της περιόδου 1998−99, ήταν το 13ο πρωτάθλημα στην ιστορία της Α1 κατηγορίας. Πρωταθλητής αναδείχθηκε ο Ολυμπιακός, για πρώτη φορά μετά από τρία χρόνια. Αύτη ήταν η πρώτη από τις επτά συνεχόμενες κατακτήσεις της ομάδας μέχρι το 2005.
Ηλεκτρομαγνητικό φάσμα

Ηλεκτρομαγνητική ακτινοβολία και ατμόσφαιρα

Η ατμόσφαιρα της γης λειτουργεί σαν προστατευτική ασπίδα για τις επικίνδυνες ακτινοβολίες πολύ υψηλής συχνότητας. Η ατμόσφαιρα απορροφά το μεγαλύτερο μέρος των κοσμικών ακτίνων αλλά και της υπεριώδους ακτινοβολίας. Αντίθετα επιτρέπει πλήρως την διέλευση των ραδιοκυμάτων υψηλής συχνότητας, των μικροκυμάτων χαμηλότερης συχνότητας, του φωτός και ενός τμήματος της υπέρυθρης ακτινοβολίας. Τα ραδιοκύματα χαμηλών συχνοτήτων ανακλώνται σ' ένα μεγάλο ποσοστό στο ατμοσφαιρικό στρώμα της ιονόσφαιρας.
Λάσλο Μπόλονι

Ποδοσφαιρική καριέρα

Ως ποδοσφαιριστής ο Λάζλο Μπόλονι αγωνιζόταν ως μέσος. Ξεκίνησε την καριέρα του από την ομάδα της πόλης του, την Τίργκου Μούρες, όπου αγωνίστηκε από το 1970 έως το 1984 όταν και μεταγράφηκε στην Στεάουα Βουκουρεστίου, με την οποία  κέρδισε τον τίτλο του Πρωταθλητή Ευρώπης το 1986 στην Σεβίλλη, σε ένα από τους πλέον συζητημένους τελικούς με αντίπαλο την Μπαρτσελόνα. Αγωνίστηκε ακόμη προς το φινάλε της καριέρας του στο Βέλγιο με τη Ρασίνγκ Τζετ Βαβρ και στην Γαλλία με την Κρετέιγ και την Ορλεάν, όπου και έκλεσε την καριέρα του. Με τη φανέλα της εθνικής Ρουμανίας αγωνίστηκε 108 φορές και πέτυχε 25 γκολ. Υπήρξε μέλος της όταν συμμετείχε στην τελική φάση του Euro 1984.

Προπονητική καριέρα

Η πρώτη δουλειά του σε πάγκο ομάδας ήταν στη γαλλική Νανσί, την οποία ανέβασε στην Α' κατηγορία του γαλλικού πρωταθλήματος. Συνολικά είχε τα ηνία της ομάδας της ομάδας για 6 χρόνια (1994 έως 2000) όταν και πήγε στην Εθνική Ρουμανίας,  για έναν χρόνο (2000–2001). Ακολούθησε μια διετία (2001–2003) στην Σπόρτινγκ Λισαβόνας, στην οποία κατάφερε να αναδείξει την εξαιρετική φουρνιά νέων παικτών με τους Κριστιάνο Ρονάλντο, Ούγκο Βιάνα, Ρικάρντο Κουαρέσμα. Το 2002 κατέκτησε με την Σπόρτινγκ το νταμπλ στην Πορτογαλία.
Την τριετία 2003–2006 δούλεψε στη Ρεν επιστρέφοντας στο γαλλικό πρωτάθλημα με την οποία κατάφερε να πάρει την καλύτερη θέση στην ιστορία της στο (4η), εξασφαλίζοντας τη συμμετοχή στο Κύπελλο ΟΥΕΦΑ. Μετά από ένα αποτυχημένο πέρασμα από τη Μονακό (πήγε το Μάιο του 2006 και αποχώρησε τον Οκτώβριο της ίδιας χρονιάς, λόγω του ότι η ομάδα του ήταν προτελευταία στην κατηγορία) και μία χρονιά στην Αλ Τζαζίρα, ομάδα των Ηνωμένων Αραβικών Εμιράτων, ήρθε η διετία στην Σταντάρ Λιέγης, από τις πιο πετυχημένες στην καριέρα του. Αντικατέστησε τον Μισέλ Πρεντόμ που είχε πάρει για πρώτη φορά τον τίτλο του πρωταθλήματος Βελγίου μετά από 25 χρόνια, κάτι που επαναλήφθηκε και με τον Μπόλονι στον πάγκο την περίοδο 2008–09.
Τον Φεβρουάριο του 2010 παραιτήθηκε από την Σταντάρ Λιέγης για να πάει στην Αλ Γουάντα των Ηνωμένων Αραβικών Εμιράτων. Τον Ιανουάριο του 2011 ανέλαβε την Λανς αντικαθιστώντας τον Ζαν Γκι Βαλέμ με σκοπό να την ξεκολλήσει από τις τελευταίες θέσεις της βαθμολογίας, αλλά δεν τα κατάφερε. Η ικανότητά του να αναδεικνύει νεαρούς ποδοσφαιριστές φάνηκε και στην Λανς, στην οποία χρησιμοποίησε σταθερά το νέο μεγάλο αστέρι του γαλλικού ποδοσφαίρου, τον 18χρονο Ραφαέλ Βαράν, παίκτη για τον οποίο εκδήλωσε ενδιαφέρον η Μάντσεστερ Γιουνάιτεντ. Το καλοκαίρι του 2011 ήρθε στο ελληνικό πρωτάθλημα, αναλαμβάνοντας την τεχνική ηγεσία του ΠΑΟΚ.Μετά από μια μόλις σεζόν η συνεργασία του Λάζλο Μπόλονι με τον  ΠΑΟΚ λύθηκε στο Ρουμάνο τεχνικό χρεώνεται η καλή πορεία της ομάδας στο ΟΥΕΦΑ Γιουρόπα λίγκ και η ανάδειξη και προώθηση ταλέντων στην πρώτη ομάδα αλλά και η κακή πορεία στο πρωτάθλημα που οδήγησε την ομάδα στην τελευταία θέση των πλεί-οφ.Τον Ιούνιο του 2012 υπέγραψε συμβόλαιο συνεργασίας με την ομάδα από το Κατάρ Αλ Κορ
Όσιος Νικηφόρος

Ο Όσιος Νικηφόρος ο Λεπρός, κατά κόσμον Νικόλαος Τζανακάκης, είναι άγιος της Ελληνικής Ορθόδοξης Εκκλησίας. Γεννήθηκε στό χωριό Σηρικάρι τοῦ Νομοῦ Χανίων Κρήτης στα τέλη του 19ου ή αρχές 20ού αιώνα. Σε μικρή ηλικία προσβλήθηκε από τη λέπρα (γνωστή παλαιότερα και ως "νόσος του Χάνσεν"). Για να αποφύγει τον περιορισμό του στη Σπιναλόγκα έφυγε στην Αλεξάνδρεια της Αιγύπτου. Από εκεί, με την προτροπή ιερέων της ελληνικής κοινότητας πήγε στη Χίο όπου έζησε ως μοναχός στο ιστορικό λεπροκομείο του νησιού, γνωστό από τους Μεσαίους Χρόνους ως Λωβοκομείο. Όταν αυτό έκλεισε το 1959, μεταφέρθηκε στον Αντιλεπρικό Σταθμό Αθηνών όπου έζησε την υπόλοιπη ζωή του. Απεβίωσε στις 4 Ιανουαρίου 1964. Πιστεύεται ότι έκανε πολλά θαύματα εν ζωή και μετά θάνατον.
Αγιοκατατάχθηκε από το Οικουμενικό Πατριαρχείο το 2012 και η μνήμη του τιμάται από την Ορθόδοξη Εκκλησία στις 4 Ιανουαρίου.